open-index/open-wikipedia-markdown huggingface dataset:
Bouneschlupp

**Bouneschlupp** ass en typesch lëtzebuergesche Plat aus grénge Bounen a Gromperen.

## Rezept
### Variant 1
Fir d'éischt muss een e wéineg more Speck kleng schneiden an an engem Dëppen ausloosse mat e wéineg Botter. Da komme jonk gréng Bounen a kleng Stécker geschnidden dobäi, a ginn direkt mat Britt ofgeläscht. Wann d'Bounen 10 Minutte gekacht hunn, komme klenggeschnidde geschielt Gromperen derbäi. Dat Ganzt nach eng Kéier 10-15 Minutte goe loossen, bis datt d'Grompere mëll sinn.

Et kann een elo just nach e Schotz Ram dramaachen.

Oder et mécht ee brongt Miel dran.

Oder et mécht een eng Roux dran (Miel dat am Botter geréischtert ass mä nach keng Faarf huet), hei kann een dann nach Ram dobäi maachen.

Wann een eng Mettwurscht wëll mat dramaachen, soll een déi an engem aneren Dëppe mat nëmme Waasser kachen (soss schmaacht d'Bouneschlupp nëmmen no Mettwurscht), a Rondele schneiden an d'Rondelen nach eng Kéier an der Mëtt duerchschneiden, soss sinn et ze vill grouss Maufelen, op den Teller leeën an d'Bouneschlupp driwwer schëdden.

### Variant 2
Fir 4 Leit:
* 500 g gréng Bounen 
* 1 déck Muert 
* 1 Porrett 
* 1 Ënn 
* 3 bis 4 déck Gromperen
* 2 Mettwurschten 
* Salz a Peffer 
* 50 cl Mëllech 
* 25 cl Ram 
* 2 Liter Waasser 
* 1 déck Noss Botter

D'Boune gutt wäschen, a Stécker schneiden. De Rescht Geméis (ouni d'Gromperen) och gutt botzen a ganz kleng schneiden. D'Geméis ouni d'Bounen am Botter an enger grousser Kasseroll 5 Minute goe loossen, d'Waasser dobäi schëdden an opkache loossen. D'Bounen an d'Mettwurschten dobäi ginn an dat Ganzt eng Stonn lues kache loossen.

D'Grompere schielen an a kleng Stécker schneiden. No enger Stonn d'Mettwurschten aus der Zopp huelen, a Rondele schneiden an nees mat de Grompere bei de Rescht ginn. D'Schlupp eng weider véirel Stonn kache loossen.

Schmaachen op genuch Salz dran ass, d'Mëllech dobäi schëdden, nach eng Kéier opkache loossen a ganz um Enn d'Ram dobäi ginn.

D'Bouneschlupp gëtt traditionell mat oder viru Gromperekichelcher oder Paangecher zerwéiert.

## D'Bouneschlupp an der Traditioun
D'Bouneschlupp mat Gromperekichelcher oder mat Paangecher (ouni Fleesch) huet fréier mat dem Fësch a mat Eeërkascht zu de Freidesmenuer a villen Haiser gehéiert.

## Um Spaweck
Tierteg (Kascht)

**Tierteg** ass en traditionellt Rezept fir Reschter ze verwäerten. Den Numm „Tierteg“ kënnt vum franséischen *tiretaine*, enger Zort Stoft deen aus Woll a Léngent gewieft gouf.

Well den Tierteg och haaptsächlech aus zwéi Bestanddeeler, nämlech Gromperen a Sauermous, gemaach gouf, huet hien och dëse Numm krut.

Do derbäi kënne Fleesch, Wurscht oder Fleeschreschter kommen.

Eng Method (vu villen) fir Tierteg ze preparéieren:
*An enger Pan gi reng Gréiwen ausgelooss. Wann et néideg ass kann ee nach e bësselche Schmalz derbäiginn. Gekacht an zertriwwelt Gromperen (Püree a Gequellter doen et och) mat Sauermous gutt vermëschen, wierzen, a mat an d'Pan bei d'Gréiwe ginn a gutt brong ubrode loossen, datt et eppes wéi Gromperekichelcher gëtt.

En anert Rezept beschreift den Tun Nosbusch a sengem Buch "Kachen a Brachen - Aus der Luxemburger Küche" op der Säit 85. (Éditions Guy Binsfeld ISBN 3-88957-024-0).
Daniele Zoratto

Den **Daniele Zoratto**, gebuer de 15. November 1961 zu Esch-Uelzecht, ass en italieenesche Foussballstrainer a fréiere Spiller.

Den Zoratto war an de fréien 1990er Joren ee vun de bekanntste Spiller vum AC Parma. Hien huet do vun 1989, wéi Parma fir d'éischt iwwerhaapt an d'Serie A koum, bis 1994, wéi se d'European Super Cup an d'Coupe vun de Coupegewënner gewonnen huet, gespillt. Am Joe 1993, bei engem Weltmeeschterschaftsqualifikatiounsmatch, huet hien eng Kéier an der italieenescher Nationalekippe gespillt.

Nodeem den Zoratto e puer Joer laang d'Jugendequipp vu Parma trainéiert hat, gouf en 2006 Cheftrainer vum Modena F.C.. Am Februar 2007 krut en do awer de Sak, well 'Resultater op sech waarde gelooss hunn.

## Carrière
*1978-1979: Piobbico 
*1979-1980: AS Casale Calcio 
*1980-1981: Bellaria 
*1981-1982: AC Cesena 
*1982-1983: Rimini Calcio 
*1983-1989: Brescia Calcio 
*1989-1994: Parma F.C. 
*1994-1995: Calcio Padova
Kniddel

**Kniddele** si Bullen aus Deeg, Fleesch oder Fësch, déi am kache Waasser pochéiert oder driwwer gedëmpt ginn, oder an der Friteuse gebak ginn.

Zerwéiert gi se entweeder als Bäilag, oder als eege Molzecht, an deem Fall dacks garnéiert.

Jee nodeem wat dobäi ass, kënne se séiss oder salzeg sinn.

Souwuel Form a Gréisst, wéi och hir Zesummesetzung (Weess- oder soss e Miel, Gromperen, Schmull, oder aalt Brout) kënnen no Regioun a Goût ganz ënnerschiddlech sinn.

Bekannt Zorte vu Kniddelen zu Lëtzebuerg sinn d'Stäerzelen an d'Liewerkniddelen. Aus der italieenescher Kiche kenne mer d'Gnocchien, aus der portugisescher d'Bacalhaukniddelen.

Déi meescht Varietéiten (eng ronn 30) gëtt et an der däitscher an éisträichescher Kichen.

## Um Spaweck
Lutetia (Homonymie)

**Lutetia** ass
*de keltesch-réimeschen Numm vun enger Uertschaft a Frankräich: **[[Lutetia]]** (spéider Paräis);
*e fréiere Kino zu Diddeleng: Lutetia (Kino)
*den Numm vun engem Asteroid mat der Nummer 21: **[[Lutetia (Asteroid)]]**;
*den Numm vun engem Hôtel zu Paräis, e Gestapo-Quartéier am Zweete Weltkrich;
*d'Modellbezeechnung vum Renault Clio a Japan.

► Kuckt och Lutetia-Krees: de Virbereedungsausschoss zu der Grënnung vun enger däitscher Volleksfront vun 1935 bis 1937, dee sech am Paräisser Hôtel *Lutetia* getraff huet.
Canton de Moyeuvre-Grande

De **Canton de Moyeuvre-Grande** ass eng fréier franséisch administrativ Andeelung am Arrondissement Thionville-Ouest, Museldepartement an der Regioun Grand Est.

Den Haaptuert war Moyeuvre-Grande.

## Gemengen am Kanton
*Clouange
*Gandrange
***[[Moyeuvre-Grande]]** 
*Moyeuvre-Petite
*Rosselange 
*Vitry-sur-Orne
Moyeuvre-Grande

**Moyeuvre-Grande** ass eng franséisch Uertschaft a Gemeng am Departement Moselle an der Regioun Grand Est.

## Um Spaweck
Gandrange

**Gandrange** (lb: *Guedléng*) ass eng franséisch Uertschaft a Gemeng am Departement Moselle an der Regioun Grand Est.
Portal:Berlin

__NOEDITSECTION__










Portal vun der Stad Berlin










"Oh Berlin, Berlin, Berlin, du bist aller Städte Queen." (Nina Hagen)


[ änneren]











Aner Portaler

[ änneren]
UGC 4305

Den **UGC 4305**, no sengem Entdecker och *Holmberg II* benannt, ass eng Zwerggalaxie am Stärebild Ursa Major (Grousse Bier), déi op enger Distanz vun 11 Millioune Liichtjoer vun eiser Äerd ewech läit. An der UGC&nbsp;4305 soll no neisten Ënnersich e mëttelschwéiert Schwaarzt Lach sinn.

## Entdeckung
D'Galaxie UGC 4305 gouf an den 1950er Jore vum schweedeschen Astronom Erik Bertil Holmberg entdeckt.

## Um Spaweck
*  Schwarzes Loch – Holmberg II Galaxie
*  Holmberg II Dwarf Irregular Galaxy
*  NASA/IPAC EXTRAGALACTIC DATABASE
Audun-le-Roman

**Audun-le-Roman** (, : *Welsch-Oth*) ass eng franséisch Uertschaft a Gemeng am Departement Meurthe-et-Moselle an der Regioun Grand Est.

## Nopeschuertschaften
* Serrouville am Norden
* Beauvillers am Nordosten
* Trieux am Südosten
* Malavillers am Südwesten
## Légion d'honneur
Den 31. August 1930 gouf Audun-le-Roman mat der Légion d'honneur ausgezeechent.

Citatioun: *Détruite les 21 et 22 août 1914 par le feu et le bombardement, a vu une partie de ses habitants tomber sous les balles de l'ennemi. Par ses souffrances et ses pertes, a bien mérité de la patrie.*

Fichier:Audun-le-Roman RBW.jpg|Vue op Audun-le-Roman
Fichier:Audun-le-Roman Kierch.jpg|D'Kierch vun Audun-le-Roman


* Däitsch-Oth
## Um Spaweck

* D'Websäit vun Audun-le-Roman
NGC 3079

Den NGC **3079** ass eng Balkespiralgalaxie déi ronn 50 Millioune Liichtjoer vun der Äerd ewech ass. Aus dem Zentrum vun dëser Galaxie schéisse waarm Gasen eraus déi ronn 3000 bis 3500 Liichtjoer grouss sinn. Si stame vun heftege Stäregebuerten, sougenannt Starbursts.

## Entdeckung
D'Galaxie NGC 3079 gouf den 1. Dezember 1790 vum däitsch-britteschen Astronom Wilhelm Herschel entdeckt.

## Kuckt och

## Um Spaweck
*  NOAO
*  Studie mit dem VLBI
*  Hubble Space Telescope
*  Chandra
*  NASA/IPAC EXTRAGALACTIC DATABASE
* SEDS
Canton de Longwy

De **Canton de Longwy** ass eng franséisch administrativ Andeelung am Arrondissement Briey, Meurthe-et-Moselle an der Regioun Grand Est.

Den Haaptuert ass Lonkech.

## Gemengen am Kanton
*Lonkech
*Chenières
*Cutry
*Haucourt-Moulaine
*Herserange
*Lexy
*Mexy
*Réhon
Canton d'Herserange

De **Canton de Herserange** ass eng fréier franséisch administrativ Andeelung am Arrondissement Briey, Meurthe-et-Moselle an der Regioun Grand Est.

Den Haaptuert war Herserange.

## Gemengen am Kanton
Tierteg

Den Ausdrock **Tierteg** gëtt am Lëtzebuergesche gebraucht fir 2 Saachen:

* eng Zort Stoft: Tierteg (Stoff) (op Franséisch: *tiretaine*); 
* duerno benannt, eng Kichespezialitéit: Tierteg (Kascht).
Tierteg (Stoff)

Den Numm **Tierteg** kënnt vum franséischen *tiretaine*.
Et ass eng graff Zort Stoff, deen zu 50% aus Woll a 50% aus Léngent gewieft gouf. Doduerch ass eng zolidd Qualitéit entstanen déi gutt waarm gehalen huet. Déi selwecht Mëschung ass och a Schottland gebraucht gi fir den *Tartan* ze wiewen, wouraus de Kilt gebutt gëtt.

Tierteg ass ënner anerem vill zu Esch-Sauer produzéiert gi fir graff Schaffboxen (net ze verwiessele mat de Fielsser Zäicheboxen) ze maachen, quasi de Virleefer vun den Jeans.
## Kuckt och
* **[[Tierteg (Kascht)]]**
Friedrichsbrücke

**Friedrichsbrücke** ass den Numm vu verschiddene Brécken an Däitschland ë.&nbsp;a.:

* Zu Berlin: Friedrichsbrücke iwwer d'Spree
* Zu Mannheim: Friedrichsbrücke iwwer den Neckar
Tiretaine

D**'Tiretaine** ass eng franséisch Baach an der Auvergne.

Si huet hir Quell um Lieu-dit *Font de l'Arbre* an der Gemeng Orcines. Zu Clermont-Ferrand deelt se sech an e puer Äerm soudatt se och an zwéi verschidde Flëss leeft an d'Artière an de Bédat.
Canton de Royat

De **Canton de Royat** ass eng fréier franséisch administrativ Andeelung am Arrondissement Clermont-Ferrand, Puy-de-Dôme an der Regioun Auvergne-Rhône-Alpes.

Den Haaptuert ass Royat.

Seng héchst Plaz ass zu Orcines mat 1.465 Meter an déi déifst ass zu Nohanent op 385 Meter.

## Gemengen am Kanton
Corny-sur-Moselle

**Corny-sur-Moselle** ass eng franséisch Gemeng am Museldepartement an der Regioun Grand Est.

*Lëscht vun den Uertschafte bei der Musel
Pont Jacques-Cartier

De **Pont Jacques-Cartier** ass eng Bréck zu Montréal am Québec.

D'Bréck féiert iwwer de Saint-Laurent-Stroum tëscht der Île de Montréal an der Stad Longueuil.

All Joer fueren eng 43 Millioune Gefierer iwwer d'Cartier-Bréck.
Molvange

Déi kleng Uertschaft **Molvange** (och *Molweng* oder *Muelweng*) ass e Nopeschduerf vun Escherange am Departement Moselle a Loutrengen.

Am Joer 1811 ass Molvange an d'Gemeng Escherange opgeholl ginn.

Molvange läit um hallwe Wee tëscht Escherange a Volmerange-les-Mines op der Departementale D58.

Den Uert, gehéiert zum Arrondissement Diddenuewen. An der Mëtt vum Duerf geet et eng Kopp erop, wou eng kleng Kapell, déi dem hellege Willibrord geweit ass, steet. Donieft ass, wéi een um Bild gesäit, och e klenge Kierfecht.

D'Maginot-Linn ass zu Muelweng an zu Eeschereng nach ëmmer een aktuellt Theema.
## Biller

Molvange Wilibrordkapelle.jpg|Willibrord-Kapell zu Molvange
Go-molvange-b8-cloche-gfm.jpg|Eng *[[Cloche GFM]]* vum Bloc 8 vum Fort de Molvange op der Maginot-Linn


## Um Spaweck
* ''Gros ouvrage'' de Molvange
Nerlandsøy-Bréck

**Nerlandsøy-Bréck** (Nerlandsøybrua) ass eng Bréck, déi iwwer Søre Vaulen féiert tëscht Bergsøya an Nerlandsøya an Norwegen.

D'Bréck ass 405 Meter laang.
Orcines

**Orcines** ass eng franséisch Uertschaft a Gemeng am Departement Puy-de-Dôme an der Regioun Auvergne-Rhône-Alpes.

### Verschiddenes

*Am Schlass vu Sarcenat ass de Pierre Teilhard de Chardin 1871 op d'Welt komm.
*Um Kierfecht vun Orcinnes sinn d'Griewer vun der Famill Michelin
*De Puy de Dôme läit an der Gemeng Orcines.
*An der Gemeng sinn d'Quelle vun der Tiretaine.

## Um Spaweck
Iron Bridge

D**'Iron Bridge** ass eng gosse Bréck iwwer de Floss Severn no bei der Uertschaft Ironbridge an der englescher Grofschaft Shropshire.

Et ass déi éischt grouss Metallebréck iwwerhaapt.

## Um Spaweck
Pierre Haudaudine

De **Pierre Haudaudine**, gebuer 1756 zu Bayonne, a gestuerwen 1846, war och nach bekannt ënner dem Numm *Régulus Nantais*.

Hie war e räiche Geschäftsmann a war vun de *Vendéens* gefaange geholl ginn. Si haten hien awer erëm op Éierewuert fräigelooss, fir datt hie sollt Verhandlunge féieren, wéinst der Fräiloossung vu Prisonéier. Am Fall wou dëst sollt ofgeschloe ginn, misst hien awer erëm zeréckkommen. D'Verhandlunge si schif gelaf, an de Pierre Haudaudine ass, sou wéi en et versprach hat erëm zeréck a Gefaangenschaft gaangen.

## Literatur
*Emile Gabory: *Les guerres de Vendée*, Robert Laffont

## Kuckt och
* Krich an der Vendée
Œutrange

**Œutrange**, op Lëtzebuergesch *Éitreng* , ass eng fréier Gemeng am Departement Moselle an ass den 1. Januar 1970 als wäitste Quartier an d'Gemeng Diddenuewen opgeholl ginn.

1811 war d'Uertschaft Entrange bei d'Gemeng Œutrange geprafft ginn. Entange gouf sengersäits dunn 1902 eng onofhängeg Gemeng.

D'Kierch vun Œutrange ass am Ufank vum 13. Joerhonnert opgeriicht ginn, an 1833 restauréiert a vergréissert ginn. Laanscht eng Säitemauer stinn al Grafsteng an op der Kierchemauer ass eng Sonnenauer.

D'Populatioun hat och vill Schwankungen:
* 1794 463 Awunner
* 1836 1205 Awunner
* 1968 700 Awunner
* 2012 686 Awunner
## Biller

Fichier:Œutrange, Église de la Visitation-de-la-Vierge.jpg|Œutrange: Kierch vu vir
Fichier:Œutrange church monument.jpg|Monument nieft der Kierch
Image:Œutrange sundial and tombstones.jpg|Sonnenauer op der Kierchemauer


## Um Spaweck

*  Œutrange op der Websäit vun Diddenuewen
Rudyard Kipling

De **Rudyard Kipling**, gebuer den 30. Dezember 1865 zu Bombay a gestuerwen den 18. Januar 1936 zu London, war e brittesche Schrëftsteller, deen 1907 den Nobelpräis fir Literatur kritt huet. Säi bekanntst Wierk ass d'Dschungelbuch.

## Säi Liewen
De Rudyard Kipling, den aus enger englesch-indischer Famill staamt, huet seng Schoul an England gemaach (1867-1886) a war duerno Journalist an Indien. Hien huet méi wéi 300 Kuerzgeschichte geschriwwen, déi an dem englesche Sproochraum groussen Uklang fonnt hunn.

De Kipling war e begeeschterten Unhänger vum engleschen Imperialismus.

## Wierker
E puer vum Rudyard senge bekanntste Wierker sinn:

* The Jungle Book (1894) (Kuerzgeschichten)
* The Second Jungle Book (1895) (Kuerzgeschichten)
* Kim (1901)

## Kuckt och
* Lëscht vun de Laureate vum Nobelpräis fir Literatur

## Um Spaweck
Canton d'Ancerville

De **Canton d'Ancerville** ass eng franséisch administrativ Andeelung am Arrondissement Bar-le-Duc, Meuse an der Regioun Grand Est.

Den Haaptuert ass Ancerville.

## Gemengen am Kanton

* Ancerville
* Aulnois-en-Perthois
* Baudonvilliers
* Bazincourt-sur-Saulx
* Brillon-en-Barrois
* Cousances-les-Forges
* Guerpont
* Haironville
* Juvigny-en-Perthois
* Lavincourt
* L'Isle-en-Rigault
* Maulan
* Montplonne
* Nant-le-Grand
* Nant-le-Petit
* Rupt-aux-Nonains
* Saudrupt
* Savonnières-en-Perthois
* Silmont
* Sommelonne
* Stainville
* Tannois
* Tronville-en-Barrois
* Velaines
* Ville-sur-Saulx
Canton de Bar-le-Duc-Nord

De **Canton de Bar-le-Duc Nord** ass eng fréier franséisch administrativ Andeelung am Arrondissement Bar-le-Duc, Meuse an der Regioun Grand Est.

Den Haaptuert war Bar-le-Duc.

## Gemengen am Kanton
Canton de Ligny-en-Barrois

De **Canton de Ligny-en-Barrois ** ass eng franséisch administrativ Andeelung am Arrondissement Bar-le-Duc, Meuse an der Regioun Grand Est.

Den Haaptuert ass Ligny-en-Barrois.

## Gemengen am Kanton

* Ligny-en-Barrois
* Abainville
* Amanty
* Badonvilliers-Gérauvilliers
* Baudignécourt
* Biencourt-sur-Orge
* Bonnet
* Le Bouchon-sur-Saulx
* Brauvilliers
* Bure
* Chanteraine
* Chassey-Beaupré
* Couvertpuis
* Dainville-Bertheléville
* Dammarie-sur-Saulx
* Delouze-Rosières
* Demange-aux-Eaux
* Fouchères-aux-Bois
* Givrauval
* Gondrecourt-le-Château
* Hévilliers
* Horville-en-Ornois
* Houdelaincourt
* Longeaux
* Mandres-en-Barrois
* Mauvages
* Menaucourt
* Ménil-sur-Saulx
* Montiers-sur-Saulx
* Morley
* Naix-aux-Forges
* Nantois
* Ribeaucourt
* Les Roises
* Saint-Amand-sur-Ornain
* Saint-Joire
* Tréveray
* Vaudeville-le-Haut
* Villers-le-Sec
* Vouthon-Bas
* Vouthon-Haut
Annette von Droste-Hülshoff

D**'Annette von Droste-Hülshoff**, gebuer den 10. Januar, den 12. Januar oder de 14. Januar 1797 op der Buerg Hülshoff bei Havixbeck am Krees Coesfeld a Nordrhein-Westfalen, a gestuerwen de 24. Mee 1848 zu Meersburg beim Bodensee, war eng däitsch Schrëftstellerin a Komponistin. Bekannt ass se virun allem fir hir eenzeg Novell, *Die Judenbuche*.

Hire vollen Numm war *Anna Elisabeth Franzisca Adolphina Wilhelmina Ludovica Freiin von Droste zu Hülshoff*.

## Um Spaweck
Belvaux

Mat **Belvaux** kann ë.&nbsp;a. gemengt sinn:
* Belvaux, de franséischen Numm vun der lëtzebuergescher Uertschaft Bieles
* Belvaux, eng Sektioun an der belscher Gemeng Rochefort
Belvaux ass och de Familljennumm vun ë.&nbsp;a. follgende Persounen:

* Jean Belvaux (1894–1955), belsche Vëlosfuerer
* Lucas Belvaux (*1961), belsche Schauspiller a Regisseur
* Rémy Belvaux (1967–2006), belsche Schauspiller a Regisseur
Canton de Revigny-sur-Ornain

De **Canton de Revigny-sur-Ornain** ass eng franséisch administrativ Andeelung am Arrondissement Bar-le-Duc, Meuse an der Regioun Grand Est.

Den Haaptuert ass Revigny-sur-Ornain.

## Gemengen am Kanton

* **[[Revigny-sur-Ornain]]**
* Andernay
* Beurey-sur-Saulx
* Brabant-le-Roi
* Chaumont-sur-Aire
* Contrisson
* Courcelles-sur-Aire
* Couvonges
* Érize-la-Petite
* Les Hauts-de-Chée
* Laheycourt
* Laimont
* Lisle-en-Barrois
* Louppy-le-Château
* Mognéville
* Nettancourt
* Neuville-sur-Ornain
* Noyers-Auzécourt
* Rancourt-sur-Ornain
* Rembercourt-Sommaisne
* Remennecourt
* Robert-Espagne
* Sommeilles
* Val-d'Ornain
* Vassincourt
* Vaubecourt
* Villers-aux-Vents
* Villotte-devant-Louppy
Arrondissement Verdun

Den **Arrondissement Verdun** ass eng franséisch administrativ Andeelung am Departement Meuse an der Regioun Grand Est.

Den Haaptuert ass Verdun.

Den Arrondissement setzt sech aus siwe Kantonen zesummen:

*Canton de Charny-sur-Meuse
*Canton de Clermont-en-Argonne 
*Canton de Damvillers 
*Canton de Dun-sur-Meuse 
*Canton d'Étain 
*Canton de Fresnes-en-Woëvre 
*Canton de Montfaucon-d'Argonne 
*Canton de Montmédy 
*Canton de Souilly 
*Canton de Spincourt 
*Canton de Stenay 
*Canton de Varennes-en-Argonne 
*Canton de Verdun-Centre 
*Canton de Verdun-Est 
*Canton de Verdun-Ouest
Hayange

**Hayange** ass eng franséisch Stad a Gemeng am Departement Moselle an der Regioun Grand Est, an Haaptuert vum Kanton mat dem selwechten Numm. D'Uertschaft läit zirka 10&nbsp;km südwestlech vun Diddenuewen a gouf am Joer 821 fir d'éischt als *Heingen* ernimmt.

Hayange huet am Joer 1970 mat der Gemeng Saint Nicolas en Forêt, an 1971 mat Marspich fusionéiert. Ranguevaux ass 1972 och derbäikomm. Déi Gemeng ass awer erëm 1987 onofhängeg ginn.

De Kanton vun Hayange huet 3 Gemengen: **Hayange**, Ranguevaux a Serémange-Erzange.

Zanter 1704 ass Hayange vun der Eisen- a Stolindustrie markéiert. Nodeem vill Industrien an den 1970er an 1980er Joren opgehalen hu mat schaffen, sinn haut nach d'Entreprise Corus, déi Eisebunnschinne produzéiert, a Sollac Lorraine zu Hayange aktiv.

## Jumelagen
*Barga&nbsp;&nbsp;
*Arel&nbsp;&nbsp;

## Bekannt Leit
*D'Famill de Wendel huet vu 1704 u Schmelzen opgeriicht an de groussen industriellen Essor an dem Dall vun der Fensch weidergedriwwen.
*Gabriel Jean Joseph Molitor, franséische Generol a Maréchal de France.
*Sylvain Kastendeuch, professionelle Foussballspiller, Vizepresident vun de UNFP.
 

*Saint-Nicolas-en-Forêt
*Marspich
*Ranguevaux

## Um Spaweck
Saint-Nicolas-en-Forêt

**Saint-Nicolas-en-Forêt** (fir d'Leit vun do, einfach Saint-Nicolas) ass eng Aarbechtercité, déi vun 1950 un um Plateau vu Morlange op enger Héicht vun 290 Meter am Weste vun Hayange opgeriicht gouf. Am Joer 1952 sinn déi éischt Familljen an d'Haiser wunne komm.

Vun de 475 opgeriichte Wunnengen, louchen der 25 um Territoire vun der Gemeng Fameck an de Rescht op der Gemeng Ranguevaux. Dëst war eng komplizéiert Situatioun fir d'Leit déi do gewunnt hunn, besonnesch well déizäit d'Autoen nach rar waren, an d'Awunner sech fir all administrativ Ugeleeënheeten wäit hu missen déplacéieren.

No munnech Petitioune gouf schliisslech decidéiert, datt St. Nicolas wou méi Leit gewunnt hunn, wéi an den alen Uertschafte vun den zwou Gemengen, sollt eng eege Gemeng ginn.

Sou gouf den 1. Januar 1958 op enger Fläch vun 104 ha déi nei Gemeng gegrënnt. De 27. Februar dat selwecht Joer huet den éischte Gemengerot seng Funktiounen ugetrueden.

Saint Nicolas gouf haaptsächlech gebaut fir den Aarbechter vun der SOLLAC am Fenschdall Wunnenge kënnen unzebidden. D'Leit déi an d'Wunnengen agezu sinn koumen aus allen Ecke vu Frankräich, aus verschiddenen europäesche Länner an aus dem Norde vun Afrika.

Vu 450 Famillen déi am Joer 1960 zu Saint-Nicolas gewunnt hunn, koumen der 128 aus dem Norde vu Frankräich, 87 aus dem Osten, 39 vun der Île-de-France, 26 aus dem Midi, 18 aus dem Zentrum an 33 aus anere Länner. Déi auslännesch Bevëlkerung, aus Europa, huet haaptsächlech aus Italieener a polneschen Aarbechter bestanen. 1968 koumen e puer spuenesch Famillen dobäi. Aus Nordafrika koume Marokaner an Algerier.

Vun all den Awunner waren 88 % Stackfransousen, 7 % Auslänner, a 5 % frësch Naturaliséierter.

Zanter 1970 ass Saint-Nicolas en Deel vun der Gemeng Hayange

## Um Spaweck

*Säit vun de Stad Hayange
Arrondissement Épinal

Den **Arrondissement Épinal** ass eng franséisch administrativ Andeelung am Departement Vosges an der Regioun Grand Est.

Den Haaptuert ass Épinal.

Den Arrondissement setzt sech aus fofzéng Kantonen zesummen:

*Canton de Bains-les-Bains 
*Canton de Bruyères 
*Canton de Charmes 
*Canton de Châtel-sur-Moselle 
*Canton de Darney 
*Canton de Dompaire 
*Canton d'Épinal-Est 
*Canton d'Épinal-Ouest 
*Canton de Monthureux-sur-Saône
*Canton de Plombières-les-Bains
*Canton de Rambervillers
*Canton de Remiremont
*Canton de Saulxures-sur-Moselotte
*Canton du Thillot
*Canton de Xertigny
Emilia Fox

D**'Emilia Fox**, gebuer den 31. Juli 1974 zu London an enger Famill vu Schauspiller, ass eng englesch Schauspillerin. Hire Papp ass de Schauspiller Edward Fox an hir Mamm d'Joanna David.

## Filmer (Auswiel)
### Kino
* 2008: *[[Dorian Gray]]*: *Lady Victoria Wotton*
* 2006: *[[Cashback]]*: *Sharon Pintey*
* 2005: *[[Keeping Mum]]*: *Rosie Jones*
* 2005: *[[La tigre e la neve]]*: *Nancy Browning*
* 2004: *[[Things to Do Before You're 30]]*: *Kate Taylor*
* 2003: *[[3 Blind Mice]]*: *Claire Bligh*
* 2003: *[[The Republic of Love]]*: *Fay*
* 2002: *[[Prendimi l'anima]]*: *[[Sabina Spielrein]]*
* 2002: *[[The Pianist]]*: *Dorota*

### Televisioun
* 2008: *[[Consuming Passion]]*: *Kirstie*
* 2007: *[[Fallen Angel]]*: *Rosemary*
* 2005: *[[The Virgin Queen]]*: *Amy Dudley*
* 2004 -: *[[Silent Witness]]*: *Nikki Alexander*
* 2004: *[[Gunpowder, Treason & Plot]]*: *Lady Margaret*
* 2003: *[[Henry VIII]]*: *[[Jane Seymour]]*
* 2003: *[[Helen of Troy]]*: *[[Cassandra]]*
* 2000 - 2001: *[[Randall & Hopkirk (Deceased)]]*: *Jeannie Hurst*
* 2000: *[[Other People's Children]]*: *Dale*
* 1999: *[[David Copperfield]]*: *Clara Copperfield*
* 1998: *[[The Round Tower]]*: *Vanessa Ratcliffe*
* 1997: *[[Rebecca]]*: *Mrs de Winter*
* 1995: *[[Pride & Prejudice]]*: *Georgiana Darcy*

## Um Spaweck
Arrondissement Commercy

Den **Arrondissement Commercy** ass eng franséisch administrativ Andeelung am Departement Meuse an der Regioun Grand Est.

Den Haaptuert ass Commercy.

Den Arrondissement setzt sech aus siwe Kantonen zesummen:

*Canton de Commercy
*Canton de Gondrecourt-le-Château 
*Canton de Pierrefitte-sur-Aire 
*Canton de Saint-Mihiel 
*Canton de Vaucouleurs 
*Canton de Vigneulles-lès-Hattonchâtel 
*Canton de Void-Vacon
Ranguevaux

**Ranguevaux** ass eng franséisch Uertschaft a Gemeng am Departement Moselle an der Regioun Grand Est, an Haaptuert vum Kanton mat demselchten Numm.

Ranguevaux hat am Joer 1972 mat der Gemeng Hayange fusionéiert, ass awer erëm 1987 onofhängeg ginn.

Eng Parti vun der Gemeng gouf 1958 ofgespléckt an an déi nei Gemeng Saint-Nicolas-en-Forêt integréiert ginn. Dës ass awer 1970 och bei Hayange beigeprafft ginn.

 

*Saint Nicolas en Forêt
Serémange-Erzange

**Serémange-Erzange** ass eng franséisch Uertschaft a Gemeng am Departement Moselle an der Regioun Grand Est.
Arrondissementer am Departement Moselle

D'Departement Moselle besteet zanter 2016 aus fënnef Arrondissementer.

D'Sous-préfecture si Metz, Forbach, Sarrebourg, Sarreguemines an Diddenuewen.

## Arrondissementer
* 
* 
*
* 
* 

## Arrondissementer virun 2016

* Arrondissement Boulay-Moselle
* Arrondissement Château-Salins
* Arrondissement Forbach
* Arrondissement Metz-Campagne
* Arrondissement Metz-Ville
* Arrondissement Sarrebourg
* Arrondissement Sarreguemines
* Arrondissement Thionville-Est
* Arrondissement Thionville-Ouest

## Geschichtleches
* 1790: de Museldepartement gëtt mat 9 Distrikter gegrënnt: Metz, Bitche, Boulay-Moselle, Briey, Longwy, Morhange, Sarreguemines, Saarlouis, Thionville
* 1800: d'Arrondissementer: Metz, Briey, Sarreguemines, Thionville gi gegrënnt
* 1871: Wéinst dem Uschloss vun enger Partie vu Loutrengen un Däitschland gëtt d'Departement vun der Musel suppriméiert an den Arrondissement Briey kënnt bei d'Meurthe-et-Moselle.
* 1919: Elsass-Loutrengen kënnt erëm bei Frankräich an et gëtt en neien Departement Moselle gegrënnt met den Arrondissement wéi se hei driwwer als Arondissementer vitun 2016 opgezielt sinn.
:Lonkech a Briey sinn am Departement Meurthe-et-Moselle bliwwen a Sarrelouis ass zanter 1815 un d'Saarland ugeschloss.
*2015: D'Arrondissementer Boulay-Moselle, Forbach, Thionville-Est, Thionville-Ouest, Metz-Campagne a Metz-Ville gi suppriméiert fir an déi nei Arrondissementer Forbach-Boulay-Moselle, Thionville a Metz integréiert ze ginn.
*2016: D'Arrondissement Château-Salins gëtt mam Arrondissement Sarrebourg zesummegeprafft fir dat neit Arrondissement Sarrebourg-Château-Salins ze bilden.

## Kuckt och
*Arrondissementer am Departement Meurthe
*Arrondissementer am Departement Meurthe-et-Moselle
Gorze

**Gorze** ass eng franséisch Gemeng am Museldepartement an der Regioun Grand Est.

D'Uertschaft läit am Parc naturel régional de Lorraine.
## Kuckeswäertes

* De Réimeschen Aqueduc vu Gorze op Metz

*Abtei vu Gorze
## Um Spaweck

* Office du tourisme de Gorze
Gravelotte

**Gravelotte** ass eng franséisch Gemeng am Museldepartement an der Regioun Grand Est.

Gravelotte läit un der Voie de la Liberté ronn 1.005 Km vu Sainte-Mère-Eglise wou se ufänkt ewech. An de Kämpf tëscht den Amerikaner an der Wehrmacht, déi do vum 4. September 1944 bis den 13. Dezember 1944 gedauert hunn, gouf eng grouss Partie vun der Uertschaft zerstéiert.

D'Uertschaft läit am Parc naturel régional de Lorraine.
## Kuckeswäertes
* Den Zaldotekierfecht
* De *Musée de la Guerre 1870*
* *Halle du Souvenir*
* *Route de la Guerre*
Novéant-sur-Moselle

**Novéant-sur-Moselle** ass eng franséisch Gemeng am Museldepartement an der Regioun Grand Est.

D'Uertschaft läit am Parc naturel régional de Lorraine.
## Nopeschgemengen

## Geschicht
Um Territoire vun der Gemeng kann ee Reschter vum Aqueduc vu Gorze op Metz gesinn.

* Lëscht vun den Uertschafte bei der Musel
Rezonville

**Rezonville** ass eng franséisch Gemeng am Museldepartement an der Regioun Grand Est.

D'Uertschaft gouf fir d'éischt am 10. Joerhonnert als *Resionisvilla* ernimmt. Am Franséisch-Preisesche Krich war, de 16. August 1870, eng Schluecht bei Rezonville, an d'Uertschaft huet grad sou wéi de Rescht vu Loutrengen bis 1918 zu Däitschland gehéiert.

An de Krichsjoren 1941-44 hat se den däitschten Numm *Resenweiler*.

D'Uertschaft läit am Parc naturel régional de Lorraine.
## Nopeschuertschaften
* Vionville am Westen
* Gravelotte am Osten

## Um Spaweck
*  Plang vu Rezonville op Mapquest
Bure (Meuse)

**Bure** ass eng franséisch Gemeng an der Meuse an der Regioun Grand Est.

## Nopeschgemengen

*Am Canton de Montiers-sur-Saulx
**Mandres-en-Barrois
**Montiers-sur-Saulx
**Ribeaucourt
*Am Canton de Poissons, Arrondissement Saint-Dizier an der Haute-Marne
**Gillaumé
**Saudron

* Bure (Moselle)
Vaux (Moselle)

**Vaux** ass eng franséisch Gemeng am Museldepartement an der Regioun Grand Est.

Fréier huet Vaux der Abtei Saint-Symphorien vu Metz gehéiert. Et war eng befestegt Uertschaft mat enger Festungsmauer a fënnef Paarten.

D'Schlass vu Vaux ass aus dem 13. Joerhonnert, gouf 1870 ëmgebaut, an ass zanter 1999 am Besëtz vun enger Wënzerkoppel, déi an den Häng nieft dem Schlass, op eelef Hektar, franséisch Muselwäiner produzéiert.

D'Uertschaft läit am Parc naturel régional de Lorraine.
## Nopeschgemengen
*Jussy
*Rozérieulles
*Moulins-lès-Metz
*Sainte-Ruffine

## Um Spaweck
*Säit mat der Geschicht vu Vaux
Vernéville

**Vernéville** ass eng franséisch Gemeng am Museldepartement an der Regioun Grand Est.

## Nopeschgemengen
*Saint-Ail
*Amanvillers
*Batilly
*Gravelotte
Sainte-Ruffine

**Sainte-Ruffine** ass eng franséisch Gemeng am Museldepartement an der Regioun Grand Est.

Wéinst dem fiichten Ënnergrond vun der Gemeng gouf et do fréier vill Fräschen a Mouken. D'Awunner vun der Gemeng haten dofir de Spëtznumm *Crapauds*.

## Nopeschgemengen
*Jussy
*Rozérieulles
*Moulins-lès-Metz
*Lessy
Rozérieulles

**Rozérieulles** ass eng franséisch Gemeng am Museldepartement an der Regioun Grand Est.

Duerch Rozérieulles leeft d'Nationalstrooss N3 déi zu der Voie de la Liberté gehéiert.

Am Zweete Weltkrich sinn déi amerikanesch Truppen déi um Virmarsch no Oste waren, zu Rozérieulles de 4. September 1944 op ee staarke Widderstand vun der Wehrmacht gestouss. Et huet bis den 20. November 1944 gedauert bis se sech de Wee fräi gemaach haten.

## Nopeschgemengen
*Jussy
*Châtel-Saint-Germain
*Moulins-lès-Metz
*Sainte-Ruffine
Tour des Alpes-Maritimes et du Var

Den **Tour des Alpes-Maritimes et du Var**, bis 2019 **Tour du Haut-Var**, ass eng Vëloscourse vun engem Dag, déi zanter 1969 a Frankräich gefuer gëtt. 1987 an 2009 ass dës Course a Form vun enger Etappecourse iwwer zwéin Deeg ausgedroe ginn.

Zanter 2005 gehéiert se zum UCI Europe Tour.

## Palmarès

## Um Spaweck
* Aktuell Websäit vum ''Tour du Haut-Var''
* Fréier Websäit vum ''Tour du Haut-Var'' (bis 2005)
* Resultater vum ''Tour du Haut-Var'' op der Websäit vu ''Mémoire du Cyclisme''
Hagondange

**Hagondange** ass eng franséisch Gemeng am Museldepartement an der Regioun Grand Est.

## Nopeschgemengen
* Amnéville 
* Mondelange
* Ay-sur-Moselle
* Talange

## Etymologie vum Numm

Et ass dovun auszegoen datt den Numm vum Uert op de Persounennumm Ingwald zeréckgeet, mat der Bedeitung "d'Leit vum Ingwald". Net-linear huet e sech weiderentwéckelt vun Ingwaldinga op Ingoldinga, Angeldingen, da weider op Franséisch mat Angodanges, a schlussendlech Hagondange. Den urspréngleche lëtzebuergeschen Numm fir den Uert ass wuel Engeldeng, wouhier dann och de Familljennumm Engeldinger ofgeleet ass.
Bure (Moselle)

**Bure** ass eng kleng franséisch Uertschaft an der Gemeng Tressange an der Regioun Grand Est, am Museldepartement, am Arrondissement Thionville.

D'Uertschaft ass e Biergaarbechterduerf. Am Joer 1971 ass déi lescht Mine zougemaach ginn.

An der Géigend fënnt een op Schratt an Tratt déi al Minièresmaschinnen a Buggien. D'Duerf huet sech an de leschte Jore mat e puer Citéë vergréissert.

## Nopeschuertschaften
* Nondkeil am Nordosten
* Rochonvillers am Osten
* Tressange am Südwesten

* Bure (Meuse)

## Um Spaweck
Sigma Corporation

**Sigma Corporation**, op Japanesch 株式会社シグマ *Kabushiki-gaisha Shiguma*, ass eng japanesch Firma, déi den 9. September 1961 vum Michihiro Yamaki zu Tokio gegrënnt gouf, a Fotoapparater, Fotoobjektiver a Fotosblëtzer fabrizéiert.

All Produkter gi vu Sigma selwer produzéiert an hirer Fabrick an der Aizu-Regioun.

D'Sigma digital Spigelreflex-Fotoapparaten, d'SD9, SD10 an d'SD14, schaffe mat engem spezielle Sensor, dem Foveon X3 Bildsensor.

## Um Spaweck

* SIGMA 株式会社シグマ
* List of Sigma lenses in lenses DB
Bure

**Bure** ass den Numm vu verschiddenen Uertschaften a Frankräich:

*Bure eng Uertschaft an der Gemeng Tressange. Kuckt wgl. Bure/Tressange
*Bure eng Gemeng an der Meuse. Kuckt wgl. Bure an der Meuse
*Bure am Departement Mayenne. Kuckt wgl. Bure an der Mayenne
Roncourt

**Roncourt** (op Héichdäitsch: Ronhofen) ass eng franséisch Gemeng am Museldepartement an der Regioun Grand Est.

## Nopeschgemengen
* Marange-Silvange 
* Sainte-Marie-aux-Chênes
* Montois-la-Montagne
* Saint-Privat-la-Montagne
* Bronvaux
NGC 5204

Den **NGC 5204** ass eng Spiralgalaxie am Stärebild Ursa Major, dee ronn 14,5 Millioune Liichtjoer vun der Äerd ewech ass.

## Entdeckung
D'Galaxie NGC 5204 gouf de 24. Mee 1789 vum däitsch-britteschen Astronom Wilhelm Herschel entdeckt.

## Um Spaweck
*  Argelander Institut für Astronomie
*  NOAO
*  DSS Images for NGC 5200 through NGC 5299
*  SEDS
*  NASA/IPAC EXTRAGALACTIC DATABASE
Arrondissement Forbach

Den **Arrondissement Forbach** ass eng fréier franséisch administrativ Andeelung am Departement Moselle an der Regioun Grand Est.

Den Haaptuert ass Forbach.

Den Arrondissement huet sech aus 7 Kantonen zesummegesat:
* Canton de Behren-lès-Forbach
* Canton de Forbach
* Canton de Freyming-Merlebach
* Canton de Grostenquin
* Canton de Saint-Avold (1)
* Canton de Saint-Avold (2)
* Canton de Stiring-Wendel
Yeovil Town FC

**Yeovil Town FC** (Spëtznumm *The Glovers*) ass en englesche Foussballveräin zu Yeovil am Somerset. Déi 1. Härenekipp spillt an der Saison 2008/09 an der Football League One, der drëtthéchster Spillklass am englesche Liga System. De Veräi spillt seng Heemspiller am Huish Park Stadion.

De Veräi gouf 1895 gegrënnt. Si hunn ëmmer an den ënneschten Divisioune vum englesche Foussball gespillt, bis se 2003 endlech an déi deemoleg *Division Three*, dee Moment déi véierhéchst Spillklass am englesche Liga System opgestige sinn, an 2 Joer duerno nach en Niveau geklomme sinn. Um Enn vun der Saison 2006/07 waren se hei op der 5. Plaz, wat och bis ewell hir héchste Positioun am englesche Foussball war. 1949 ware si am 5. Tour vum FA Cup, bis ewell hir bescht Leeschtung an där Kompetitioun.

## Um Spaweck
 Offiziell Websäit vu Yeovil Town FC
Gillingham FC

**Gillingham FC** (Spëtznumm *The Gills*) ass en englesche Foussballveräin zu Gillingham am Kent. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System, dëst nodeem si um Enn vun der Saison 2007/08 aus der Football League One ofgestige sinn. De Veräi spillt seng Heemspiller am Priestfield Stadium.

De Veräi gouf 1893 gegrënnt. 1920 hu si fir d'éischt an der drëtter Divisioun vun der englescher Liga däerfe spillen, sinn awer 1938 erëm erausgefall. Eréischt 1950 hu si et erëm an déi professionell Lige gepackt, a waren do souguer vun 2000 bis 2005 an der zweethéchster Spillklass vertrueden. Um Enn vun der Saison 2002/03 ware si an der *Division One*, deemools der zweethéchster Spillklass am englesche Foussball, op der 11. Plaz, wat och bis ewell hir héchste Positioun am englesche Foussball war. 2000 ware si an der Véirelsfinall vum FA Cup, bis ewell hir bescht Leeschtung an där Kompetitioun.

## Um Spaweck
*  Offiziell Websäit vun Gillingham FC
Port Vale FC

**Port Vale FC** (Spëtznumm *The Valiants*) ass en englesche Foussballveräin zu Stoke-on-Trent am Staffordshire. Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System, dest nodeem si um Enn vun der Saison 2007/08 aus der Football League One ofgestige sinn. De Veräi spillt seng Heemspiller am Vale Park Stadion.

De Veräi gouf 1876 gegrënnt. 1892 hu si d*'Division Two* matgegrënnt, an hu bis 1907 do gespillt. Vun 1919 un hu si erëm an der Liga deelgeholl, a wéi se 1931 um Enn vun der Saison op der 5. Plaz an der zweeter Divisioun waren huet dat hir héchste Positioun am englesche Foussball bedeit, an dat bis haut. 1954 ware si an der Halleffinall vum FA Cup, bis ewell hir bescht Leeschtung an där Kompetitioun.

## Um Spaweck
 Offiziell Websäit vu Port Vale FC
Centre

* **[[Centre-Val de Loire|Centre]]**, eng Regioun a Frankräich.
* **[[Centre (belsch Regioun)|Centre]]**, eng Regioun an der Belsch.
* **[[Lycée Technique du Centre|Centre]]**, ëmgangssproochlech Ofkierzung fir de *Lycée technique du Centre* um Lampertsbierg.
Centre-Val de Loire

De **Centre-Val de Loire** ass eng Regioun am Nordweste vu Frankräich.

## Um Spaweck

*  Regionale Conseil vum Centre-Val de Loire
Champagne-Ardenne

D**'Champagne-Ardenne** war eng Regioun a Frankräich mat den Departementer Aube, Ardennes, Haute-Marne a Marne.

Am Kader vun enger territorialer Reform gouf se mat Loutrengen an dem Elsass den 1. Januar 2016 zu enger neier, méi grousser Regioun fusionéiert, déi ewell Grand Est heescht.
## Um Spaweck

*  Regionale Conseil vun der Regioun Champagne-Ardenne
Franche-Comté

D**'Franche-Comté** war bis Enn 2015 eng administrativ Regioun am Oste vu Frankräich mat den Departementer Doubs, Haute-Saône, Jura an Territoire de Belfort.

Bei der administrativer Reform vun 2015 gouf se mat der Bourgogne zu der neier Regioun Bourgogne-Franche-Comté zesummegeschloss.
## Um Spaweck

*  Regionale Conseil vun der Regioun Franche-Comté
Limousin

De **Limousin** war bis Enn Dezember 2015 eng Regioun a Frankräich mat den Departementer Corrèze, Creuse, an Haute-Vienne.

## Um Spaweck

*  Regionale Conseil vun der Regioun Limousin
Nord-Pas-de-Calais

Den **Nord-Pas-de-Calais** ass eng fréier administrativ Regioun am Norde vu Frankräich mat den Departementer Nord a Pas-de-Calais.

## Um Spaweck

*  Nordmag
Midi-Pyrénées

**Midi-Pyrénées** war bis Enn 2015 eng Regioun a Frankräich mat den Departementer Ariège, Aveyron, Gers, Haute-Garonne, Hautes-Pyrénées, Lot, Tarn an Tarn-et-Garonne.

## Um Spaweck

*  Offiziell Säit vun der Regioun Midi-Pyrénées
Basse-Normandie

D**'Basse-Normandie** war bis Enn 2015 eng Regioun am Nordweste vu Frankräich mat den Departementer Calvados, Manche an Orne.

No der Territorialreform koumen hir Departementer vun 2016 un an déi nei Regioun Normandie 
## Um Spaweck

*  Regionale Conseil vun der Regioun Basse-Normandie
Pays de la Loire

D**'Pays de la Loire** sinn eng Regioun am Weste vu Frankräich mat den Departementer Loire-Atlantique, Maine-et-Loire, Mayenne, Sarthe a Vendée.

## Um Spaweck

*  Offiziell Säit vun de Pays de la Loire
Picardie

D**'Picardie** ass eng fréier Regioun am Norde vu Frankräich mat den Departementer Aisne, Oise a Somme.

## Um Spaweck

*  Offiziell Säit vun der Picardie
Poitou-Charentes

**Poitou-Charentes** war bis Enn Dezember 2015 eng administrativ Regioun am Weste vu Frankräich mat den Departementer Charente, Charente-Maritime, Deux-Sèvres a Vienne.

## Um Spaweck

*  Offiziell Säit vun der Regioun Poitou-Charentes
Provence-Alpes-Côte d'Azur

D**'Provence-Alpes-Côte d'Azur** (kuerz och **PACA** genannt) ass eng Regioun am Südoste vu Frankräich mat den Departementer Alpes-de-Haute-Provence, Alpes-Maritimes, Bouches-du-Rhône, Hautes-Alpes, Var a Vaucluse.

## Um Spaweck

*  Offiziell Säit vun der Regioun Provence-Alpes-Côte d'Azur
Rhône-Alpes

**Rhône-Alpes** ass fréier administrativ Regioun am Südoste vu Frankräich mat den Departementer Ain, Ardèche, Drôme, Isère, Loire, Rhône, Savoie an Haute-Savoie.

## Um Spaweck

*  Offiziell Säit vun der Regioun Rhône-Alpes
Agglomeratioun

Eng **Agglomeratioun** (lat.: *agglomerare*) ass no der Definitioun vun der UNO vun 1998 eng Käerstad, déi e suburbant Ëmland besëtzt, wat baussent de Stadgrenze läit, awer direkt u si ugrenzt. Sou Agglomeratioune bestinn aus enger oder méi Stied, an hire Virstadgemengen (soug. Speckmantel). D'Agglomeratioun ass also d'Stad am renge geographesche Sënn, ouni d'administrativ Grenzen ze berécksichtegen.

Aner heefeg Bezeechnunge fir dës Gebidder si **Stadregioun** a **Ballungsraum/-gebitt**. Am Wesentlechen heeschen dës Begrëffer zwar dat selwecht, mä et gëtt awer kleng Bedeitungsnuancen. Zu enger **Stadregioun** zielen am Géigesaz zu de méi breede Begrëffer Groussregioun, Metropolregioun a Wirtschaftsregioun net déi ländlech Deelraim, mä nëmme bebauten Terrainen direkt un der Käerstad. Awer och Uertschaften, déi net direkt un der Käerstad leien, kënnen zu der Stadregioun gezielt ginn, wann de Groussdeel vun den Awunner an der Käerstad schafft.

No wéi enge Krittären d'Zuele fir all dës Begrëffer berechent ginn, hänkt am Endeffekt vun der jeeweileger Gesetzesdefinitioun oder vun den Institutiounen of, déi sou Berechnungen zur Verfügung stellen.

Ausserdeem ënnerscheet een nach tëscht *monozentrrschen* a *polyzentreschen* Agglomeratiounen, jee nodeem, op en een oder méi Zentre gëtt.

## Déi gréisst Agglomeratioune weltwäit<sup>1</sup>

1: D'Daten aus den eenzele Länner sinn nëmme schwéier ze vergläichen, well et jee no Land ënnerschiddlech Definitioune vu Ballungsraim gëtt.

## Literatur zum Theema
* United Nations (Ersg.), *Principles and recommendations for population and housing censuses*, 1998.
* Stephan Burgdorff an Dr. Hauke Janssen, *Jahrbuch 2003 – Die Welt in Zahlen Daten Analysen*, Spiegel-Buchverlag, Deutscher Taschenbuch Verlag, S.490f.
* Hartmut Häussermann, *Grossstadt: soziologische Stichworte*, Leske & Budrich Verlag, Opladen, 1998. (ISBN 3-8100-2126-1)
Quartier latin

De **Quartier latin** (lëtz.: *laténgesche Quartier*) ass den traditionelle Studentequartier zu Paräis. Den Numm kënnt dohier, well d'Studenten an hir Professeren op der Sorbonne fréier Latäin geschwat hunn. De *Quartier latin* ass awer kee Quartier am administrative Sënn.

Den historeschen Zentrum vum *Quartier latin* ass d'Sorbonne an e läit am 5. a 6. Arrondissement vu Paräis.

: An de Quartier een iwwer d'Metrosstatiounen: *[[Saint-Michel (Paräisser Metro)|Saint-Michel]], [[Cluny-La Sorbonne (Paräisser Metro)|Cluny-La Sorbonne]].*

De Qartier ass haut ganz touristesch beaflosst, an huet eng sëllege Stroosse mat Bistroen, Caféen a Souvenirsbuttécker.

Mä och d'Studente sinn nach ëmmer do, wat virun allem un der héijer Konzentratioun vu Schoule läit, déi et di gëtt. Nieft der Sorbonne sinn d'Gebaier vun der Université Paris II Panthéon Assas, vum Campus de Jussieu (mat den Universitéite Paris VI a Paris VII), der Paris III Sorbonne-Nouvelle, dem Collège de France an der Bibliothéik Sainte-Geneviève. Ausserdeem sinn déi prestigiéis an historesch Lycéeën a Collègen (Louis-le-Grand, Henri-IV, Saint-Louis, Stanislas, Fénelon, Montaigne...) a verschidde *Grandes écoles* (Mines, Beaux Arts, École normale supérieure, an den Institut supérieur d'électronique de Paris (ISEP) an deem Quartier. D'Librairien am Quartier hu sech dann och ganz op hir, gréisstendeels, Studenteclientèle spezialiséiert.

An de 60er Joren a virun allem am Mee 1968 war de *Quartier latin* ee vun den Zentre vun de Studentebeweegungen.

Als Uspillung op de Paräisser Quartier heescht zu Köln an Däitschland de Beräich ronderëm de *Rathenauplatz* an den nërdlechen Deel vun der *Zülpicher Straße* am Stadtdeel Neustadt-Süd, *Kwartier Latäng*.

## Kuckeswäertes am Quartier latin

* Panthéon
* Musée national du Moyen Âge (Hôtel de Cluny)
* Palais du Luxembourg, Senat
* Jardin du Luxembourg
* Musée du Luxembourg
* Hôtel des Monnaies

## Um Spaweck

*  Historesch a rezent Fotoe vum ''Quartier latin''
*  Praktesch Informatiounen zum ''Quartier latin''
Schweich

**Schweich** ass:
* den Numm vu verschiddenen Uertschaften, ë.&nbsp;a.:
** Schweich zu Lëtzebuerg. Kuckt wgl. dofir den Artikel Schweech
** Schweich an Däitschland op der Musel. Kuckt wgl. dofir den Artikel Schweich op der Musel

* de Familljennumm vun ë.&nbsp;a. follgender Persoun:
** Christine Schweich (*1983), lëtzebuergesch Affekotin a Lokalpolitikerin
Internationaalt Phoneetescht Alphabet

D**'Internationaalt Phoneetescht Alphabet (IPA)** ass e phoneetescht Alphabet, dat heescht eng Sammlung vun Zeechen, mat deenen een d'Lauter vun alle mënschleche Sprooche bal genee beschreiwen an notéiere kann. Et gouf vun der *[[International Phonetic Association]]* entwéckelt, an ass den eelste Lautschrëftesystem an och deen, deen am meeschte verbreet ass.

## Um Spaweck

*  Offiziell Säit vum IPA
Henri Matisse

Den **Henri Matisse**, gebuer den 31. Dezember 1869 zu Le Cateau-Cambrésis, a gestuerwen den 3. November 1954 zu Nice, war e franséische Moler a Sculpteur.

De Matisse huet Droit studéiert an an enger Affekotenetude ugefaange mat schaffen. No enger Operatioun huet hie wärenddeem hie sech erholl huet seng Freed um Molen entdeckt.

Vun 1893 un huet hie beim Gustave Moreau op der *École des beaux-arts* zu Paräis Molerei studéiert. De Moreau huet de Matisse an aner, spéider bekannt Schüler wéi de Georges Rouault, op eng onorthodox Manéier ugehale mat Kopië vu ale Meeschteren a Skizzen aus dem deegleche Liewen hir eege Preferenzen, Stilrichtung a Begabung erauszefannen.

Mat Reesen an d'Bretagne, spéider och op d'Mëttelmier an an d'Südséi huet de Matisse sech vu senge klassesche Virbiller geléist a gouf no enger impressionistescher Phas (1896-1904) ee vun de Leader vun engem neie Stil dem Fauvismus.

De Matisse huet sech vill mat de Faarwe beschäftegt an hie steet mat senge liichtend-dekorative Biller, déi ganz staark un de Jugendstil erënneren, um Ufank vum Wiessel tëscht konkreeter an abstrakter Konscht.

E puer vu senge bekanntste Biller sinn:

* *Luxe, Calme et Volupté*, 1904
* *Nature morte au géranium*, 1910
* *L'Intérieur aux aubergines*, 1911
* *La porte de la casbah*, 1912,
* *Figure décorative sur fond ornemental*, 1925
* *Tahiti II*, 1935-1936,
* *Deux jeunes filles, robe jaune, robe écossaise*, 1941
* *L'Asie*, 1946
* *Vigne*, 1953

## Galerie

File:Luxe, calme et volupté, par Henri Matisse.jpg|*Luxe, calme et volupté*
File:Trois baigneuses, par Paul Cézanne, Musée du Petit Palais.jpg|*Trois baigneuses*
File:Henri matisse, la danse.jpg|*La danse*

## Um Spaweck
* De Matisse op der Websäit vum Centre Pompidou
Weilerbach

**Weilerbach** ass:
* den däitschen Numm vun enger lëtzebuergescher Uertschaft an der Gemeng Bäerdref: Weilerbaach;
* eng däitsch Uertschaft an der Gemeng Bollenduerf (Verbandsgemeng Irrel): Weilerbach (Bollenduerf);
* eng Uertsgemeng am Landkrees Kaiserslautern: Weilerbach (Kaiserlautern);
* e lénksen Niewefloss vun der Sauer, deen duerch déi Uertschaft leeft: Weilerbach (Sauer);
* en Niewefloss vum däitsche Floss Ahr: Weilerbach (Ahr);
* e Film vum Yann Tonnar iwwer en Asylantenheem am lëtzebuergesche Weilerbaach: Weilerbach (Film).
## Kuckt och
*Talspär Weilerbach
*Pompelspäicherwierk Weilerbach
Franséisch Kantonen

A Frankräich ass e **Kanton** (*franséisch: canton*) eng Ënnerglidderung vun engem Departement ënner dem Arrondissement.

A ländleche Gebidder besteet e Kanton aus ville Gemengen (*franséisch: communes*), wärend déi grouss Stied selwer a Kantonen agedeelt sinn.
Am Total gëtt et a Frankräich 2074 Kantonen (Stand: 2015).

## Walgebitt
Déi wichtegst Funktioun vun de Kantonen ass haut déijéineg als Walgebitt oder Bezierk fir d'Wal vu *Generalréit* vun den Departementer. Am Kader vun de *Kantonalwalen* ginn an all Kanton zwéi *Generalréit* (franséisch: *conseiller général*), e Mann an eng Fra gewielt. D'Generolréit vun alle Kantone vun engem Département bilden zesummen de *Generolrot* (franséisch: *conseil général*) – d'„Parlament“ – vum Departement. Opgrond vun hirer Funktioun als Walgebitt kënnen d'Kantonen nei zougeschnidde ginn, fir se un eng verännert Awunnerverdeelung unzepassen. Mam Gesetz vum 17. Mee 2013 gouf et eng Kantonsreform an hir Zuel gouf op d'Hallschent reduzéiert.

## Verwaltungseenheet
Donieft ass de Kanton eng territorial Ënnerdeelung vun der Staatsverwaltung am Kader vun der *Dekonzentratioun* vun Zentralverwaltungen, souwéi dacks och eng territorial Ënnerdeelung vun der *dezentraliséierter* Verwaltung vu Gebittskierperschaften am Departement. Eegeverwaltungseenheete wéi d'franséisch Regiounen, d'Departementer an d'Gemengen, sinn d'Kantonen awer net.

D'Haaptuertschaft vun engem Kanton ass meeschtens och Sëtz vun ënneschte Staats- oder Departementsämter. An all ländlechem Kanton ass op d'mannst eng Gendarmeriesbrigad stationéiert.